《新学□□□落成释奠诸生毕集喜而有作》
宋代·王庭圭

洗尽西江战伐尘，忽开黉宇照城闉。一时人物风云会，千里溪城俎豆新。

傥使将军皆遣子，定知夷狄却来宾。修文偃武须今日，鸣玉锵金未乏人。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。